p e n e G r e t s e m e S BASA JAWA d P S . , i n i r a k e S i r t u P a n a i D WAYS TO UPDATE YOUR LOOK Kelas MTsN 5 Tulungagung 9
WULANGAN 4 DRAMA MODERN Kompetensi Dasar 1.1 Menghargai dan mensyukuri keberadaan daerah sebagai anugerah Tuhan Yang Maha Esa untuk meningkatan pengetahuan dan keterampilan berbahasa daerah, serta untuk melestarikan dan mengembang- kan untuk didayagunakan sebagai upaya pembinaan dan pengembangan kebudayaan Nasional bahasa budaya daerah Indikator 1.1.1 Berdoa sebelum memulai kegiatan dan sesudah belajar bahasa daerah. bahasa 1.1.2 Menggunakan dalam daerah berkomunikasi dengan tata krama. 1.2 Menghargai dan mensyukuri keberadaan daerah sebagai anugerah Tuhan yang Maha sarana memahami informasi lisan dan tulis. bahasa Esa sebagai 1.1.3 Menggunakan bahasa Daerah sebagai sarana memahami informasi lisan. 1.3 Menghargai dan mensyukuri keberadaan daerah sebagai anugerah Tuhan yang Maha sarana menyajikan informasi lisan dan tulis bahasa Esa sebagai bahasa 1.3.1 Menggunakan daerah sarana sebagai menyajikan informasi lisan dan tulis sesuai dengan tata krama. 2.1 Memiliki perilaku peduli, cinta semangat tanah kebangsaan atas karya budaya yang penuh makna air, dan 2.1.1 Apresiatif terhadap karya sastra dan budaya daerah 2.2 Memiliki perilaku percaya diri dan tanggungjawab atas karya budaya masyarakat daerah yang pebuh makna 2.2.1 Menghormati pendapat dan tanggapan orang lain 2.4 Memiliki perilaku jujur dan percaya diri dalam pengungkapan kembali peristiwa hidup diri sendiri dan orang lain. 2.4.1 bahasa Daerah sebagai sarana memahami informasi lisan Menggunakan 3.4 Memahami struktur teks, unsur kebahasaan, dan pesan moral dari teks drama modern. 3.4.1 Menjelaskan struktur teks 3.4.2 drama modern Mengidentifikasi unsur teks kebahasaan dalam drama modern 3.4.3 Mengidentifikasi karakter tokoh masing-masing dalam drama modern. 3.4.4 Menjelaskan pesan moral teks drama modern. 1
4.4 Melakukan kegiatan bermain 4.4.1 Menulis skenario drama peran drama modern. modern 4.4.2. Bermain peran drama 4.4.3 modern. Memberikan permainan temannya tanggapan Mbabar Wawasan Gambar ing ngisor iki setitekna! gambar 4.1 gambar 4.2 Gambar 4.3 gambar 4.4 Gambar ing dhuwur kuwi tuladhane pagelaran drama modern. Yen disetitekake gambar pagelaran drama kuwi beda, paragane lan critane. Bedane katitik saka panggung/papan pentase, barang-barang sing ana ing panggung/property, lampu/sunar ing panggung, klambi utawa panganggo sing dienggo paraga. Sanajan mangkono gambar ing dhuwur tetep mujudake pagelaran drama modern. Ing wulangan 4 iki, temane gotong royong. Gotong royong mujudake nilai budi pekerti sing bisa ndadekake reruwet apa bae sing diadhepi dadi luwih gampang diudhari amarga saben wong kanthi lega lila bebarengan tulung-tinulung ing babagan apa bae. Semono uga yen ana penggaweyan apa bae yen dikerjakake kanthi gotong royong luwih krasa entheng. Pagelaran drama kaya gambar ing dhuwur uga mbutuhake gotong royong ing antarane sapa bae sing ana gegayutan karo pagelaran kasebut. Saliyane kuwi uga kudu ana rasa tanggungjawab salaras karo tugase dhewe-dhewe, supaya pagelaran mau bisa sukses. Kegiatan- kegiatan ing wulangan iki, diajab bisa nggladhi lan nuwuhake rasa gotong royong lan tanggung jawab anggone ngayahi tugase klompok lan tugase dhewe-dhewe (mandhiri). Sing bakal disinaoni ngenani drama Jawa modern, yaiku (1) ngidhentifikasi struktur teks drama, nintingi ragam basa ing drama modern, paraga/tokoh, lan pesan moral drama; (2) piye carane nulis teks lan skenario drama; (3) main drama lan menehi tanggapan nalika kancane main drama. Ananging sadurunge kuwi, wangsulana pitakon ing ngisor iki! 2
1. Apa tau ndeleng pementasan drama? 2. Yen tau ndeleng pementasan drama, apa lakone? 3. Ana ing adicara apa pementasan drama mau digelar? 4. Apa tau melu pementasan drama? 5. Yen tau melu, dadi apa ing pementasan mau? 6. Ana ngendi pementasan drama sing tau kokeloki? Wangun Teks Drama Modern Drama yaiku crita panguripan sing dipindhah lan diwujudake ana ing panggung, kanthi kreativitase panulis teks/naskah, disengkuyung karo paraga-paraga liyane, rupa pacelathon/dhialog, lan tingkah laku. Ing saben pementasan drama perangan kang paling penting lan luwih dhisik kudu ana, yaiku teks drama lan piye carane nulis teks drama. Teks drama modern menawa ditintingi bisa kaperang dadi loro, yaiku (1) blegere teks dumadi saka struktur teks, unsur basa, lan nilai moral/budi pekerti, relevansi nilai budi pekerti, lan (2) carane nulis teks drama prasaja (sederhana). 1. Teks drama bisa diarani drama wutuh yen dipentasake, mula ing wulangan iki uga bakal kaandharake sapa bae sing nyengkuyung pementasan drama lan piye carane main drama. Bleger/ wujud teks drama bisa dideleng saka perangan wewangunan utawa struktur sing bisa mangun wacan lan perangan basa kang dumadi saka panganggone tembung, lan ukara. a. Struktur teks drama/naskah drama dumadi saka dhialog, tema, tokoh, plot. 1) Dhialog : pacelathon kang kudu diucapake para paraga, anggone ngucapake kanthi penghayatan slaras karo tokoh sing diperanake. 2) Tema : inti crita sing digunakake nemtokake lakune crita lan tujuane. 3) Tokoh : paraga sing dadi lakon ing drama, lakune slaras karo karakter/watak sing ana ing crita drama. Kanggo nguripake tokoh ing lakon drama lumrahe wis ginambarake kanthi lengkap, watak, kapribadene lan ciri - ciri fisike. 4) Plot : alur utawa rerangken sing ngrakit crita ing teks/naskah drama, nanging uga ing saben adegan, ditemokake plot. Plot dumadi saka: a) Eksposisi : perangan paparan sing nepungake tokoh, menehi katrangan ngenani, papan panggonan, wektu lan swasana/situasi, uga paparan ngenani rengrengan crita sing arep dipentasake. Lumrahe rupa sinopsis crita, sing ngandharake paparan mau arane narator. b) Komplikasi : konflik/masalah awal sing ndadekake crita wiwit lumaku, ana tantangan lan gayeng ing saben-saben adegan. c) Klimak : konflik-konflik ing adegan-adegan muleg dadi konflik puncak utawa klimak. d) Anti klimak: klimak ing saben adegan nyawiji lan wiwit nemokake dalan kanggo ngudhari reruwet e) Ending/resolusi : kawusanane crita. b. Unsur basa: Unsur basa sing diandharake lan ditintingi diwatesi ana ing wujud rakitane teks, yaiku teks dhialog lan gancaran. Teks dhialog minangka teks sing bakal dilisanake para paraga, salaras karo panulisane ukara langsung/ lisan lan salaras uga karo trap-trapane 3
basa. Teks gancaran bisa manggon ing awal arane prolog, ing akhir diarani epilog sing diwacakake dening narator/ dhalang, uga bisa wujud andharan sing ana sesambungane karo panggung lan apa bae sing sing kudu diparagakake paraga. c. Relevansi nilai budi pekerti kang nggathukake, nyambungake, lan nyocogake nilai budi pekerti karo panguripan ing jaman saiki. 2. Nulis teks drama Lakone teks drama sumbere saka lelakon ing kasunyatan uripe manungsa, nanging bisa saka lelakon sing wis rupa crita (cerkak, novel) utawa saka liya-liyane. Ing ngisor iki carane nulis teks drama prasaja: a. Milih tema sing bisa dadi inspirasi, tema sing dipilih sing dianggep paling dramatik/ ana konflik (pertentangan). b. Saka tema, nemtokake plot. c. Nemtokake tokoh lan penokohan (sifat, watak, perilaku, ciri fisik, lsp.). d. Nulis crita jangkep. 3. Main Drama Dhasar-dhasar main drama. Paraga/pemeran bisa maragakake lan nguripake tokoh sing ana ing teks drama kudu paham lan nguwasani dhasar-dhasare main drama. Dhasar-dhasar main drama sing paling penting kudu dikuwasani, yaiku: a. Interpretasi : paraga/pemeran kudu bisa nginterprestasekake teks/ naskah drama salaras karo tokoh sing diparagakake. b. Ekspresi : sesambungan karo owah-owahan praen/wajah sing bisa nggambarake lan nguripake tokoh ing drama. c. Olah tubuh : obahing awak wiwit saka pucuk rambut ngantos pucuk sikil sing bisa nuwuhake greget lan nguripake tokoh ing drama. d. Olah swara : kajelasan, katepatan vokal, artikulasi, dan intonasi. Nyemak Teks Drama Teks drama sing digunakake kanggo materi ing kegiatan 1 iki kanthi irah-irahan "Bali Sekolah" kang jangkepe dumadi saka 6 adegan. Ananging kanggo keperluan ing kegiatan 1 dipethik saperangan adegan. Adegan 1 Badri mlaku alon-alon kanthi nglamun ing trotoar. Koran saktumpuk digendhong ing pundhake durung ana sing payu. Dina iku ora kaya padatan, panase nylomot bunbunan nganti gosong. Raine rada gosong, gulune asat, ngelak lan luwe. Swarane kendharaan ing prapatan pasar Manukan iku gemrubug nambahi ati susah. → Eksposisi 1. Badri: (sinambi mripate nyawang langit biru kang panas) "Saupama wong tuwaku sugih, aku numpak Honda kang kinyis-kinyis utawa montor gedhe sing kinclong-kinclong, ora bakal aku dodolan koran kaya ngene iki. Wiwit bar subuh mau sikilku wis mecaki dalan-dalan ing kutha Surabaya, ngalor, ngulon banjur ngidul nganti tekan prapatan kene. Rasane dlamakanku perih, dhengkulku keju kabeh. Nganti yahapa suwene lehku dodolan ki mengko, Dra?" 2. Sudra: (Mlaku inik-inik saka buri arep ngagetake Badri kang isih nglamun banjur nggepuk 4
pundhake) "Weh..., mikir apa ta, Dri kowe kuwi? Ora apik lo wong mlaku karo nglamun kuwi. Bisa njalari cilaka". 3. Badri : Jambret!!! Kaaaaaget aku, le! 4. Sudra: Huaahaha....!!!! 5. Badri : Heh...Aja kok baleni maneh yo!! Gawe kaget wae. Heh, iki mau kowe teka ngendi? Apa wis mangan esuk ki mau?" 6. Sudra: Aku?...Durung, Dri. Aku mau wis mlaku mubeng-mubeng wiwit saka terminal, ngalor Tandhes, terus ngidul nganti tekan kene. Setorane koran durung cukup nggo tuku mangan. Aku ora wani tuku sarapan dhisik, jane no wetengku iki ya wis luwe banget, nanging ya kudu takempet, lha arep piye maneh?" →komplikasi 1 7. Badri : Apa maneh aku, koranku wae durung ana sing payu. Kapan ya awake dhewe bisa mangan, nek sawayah-wayah luwe kari mangan, apa maneh bisa cukup dhuwit kanggo mampir neng dhepot Rumadi, utawa dhepot liyane sing uenak- enak panganane?" 8. Sudra: Iya, mampir thok. Ora tuku...!! Udelmu kuwi Dri mangan neng Rumadi. Kowe ki ora usah mikir sing ndhakik-ndhakik! Wis begja awake dhewe ki bisa mangan pisan sedina, apa maneh arep mangan neng dhepot, ya awake dhewe iki bisane mangan sing enak-enak sawise awake dhewe dadi wong sugih. Kerja dhisik sampek dhuwite nglumpuk. 9. Badri : Nanging kepiye ya carane supaya awake dhewe iki bisa mangan enak-enak saben dina? Apa maneh dadi wong sugih kaya bocah- bocah liyane sing anake pegawai negri lan pejabat? Kaya Cina-Cina kuwi? Apa selawase awake dhewe iki arep dadi bakul koran? Iya ya, saupama wong tuwaku iku sugih, aku mesthine ora dadi kere kaya ngene, aku bisa nerusake sekolahku sampek SMA banjur kuliah sing pinter, ben kepenginanku dadi guru bisa kaleksanan. Halah..., embuh!!! Dra, apa wong tuwamu wis oleh kartu BLT? Iki lo, Dra.., britane neng Jawa Pos dina iki pamerintah arep ngedum kartu BLT. 10. Sudra: Wiiiss....rak usah ngayawara!! Ya mesthine durung ta, Dri. Hla... britane wae lagi metu dina wingi, paling dhilut engkas ya ndang oleh. Apa wong tuwamu taun kepungkur ya oleh BLT? 11. Badri: Ya mesthi no, Dra wong tuwaku oleh BLT, kudune pancen ngono! Lamun ta taun iki ora oleh BLT, wong tuwaku sangsaya dadi mundhak kerene, hla wong taun kepungkur senajan oleh BLT, wong tuwaku wae isih kere. Apa maneh saiki? Ya panggah dadi kere. 12. Sudra: Urip iki aja mbokgetuni ta, Dri...! Kudune koklakoni kanthi ikhlas, sapa ngerti ing liya dina awake dhewe mengko oleh rejeki saka sing Maha Kuwasa lan bisa urip mulya kaya sing kokidham-idhamake, Dri..., bener rak? 13. Badri: Amin. Ya..., muga-muga wae, Dra. Aku ya ora kesel jane lehku ndonga lan usaha kanggo ngowahi nasibku. Nanging Gusti Allah pancen durung maringi wektu sing pas kanggo awake dhewe. 14. Sudra: Wis ta, Dri, saiki awake dhewe kudu nyambut gawe sing sregep supaya kabeh apa kang dikarepake awake dhewe bisa kagayuh, luwih apik yen bisa kedadean luwih cepet. 15. Badri: Amin...Tapi aku saiki sik pengin leren, Dra. Ya karo mbayangake urip kepenak ki piye to jan-jane ngono, apa kaya bayanganku mau sing sadurunge kowe mau mrene? Wis kowe ngaliha wae utawa yen kowe pengin melu leren, ya lungguha 5
kene tapi aja ngganggu aku maneh lho ya..!! 16. Sudra: Iya...ya...! Sakarepmu!!, Heh tapi aja kesuwen lekmu leren lo, amerga awake dhewe wis dipasrahi koran karo Ko Mehong, dina iki kudu setor akeh, Dri. 17. Badri: Iya Dra, aku ngerti. Yo wis mari ngene takngadeg banjur ider koran maneh. 18. Sudra: Ya...Ya ngono ta, dadi bocah ki sing greget. Adegan 2 Ing pinggir dalan, sawatara ana wong lanang tuwa liwat ing ngarepane bocah loro mau. Wong tuwa iku pasuryane pucet kaya-kaya wektu iku dheweke lagi nandhang lara. Badri lan Sudra nyawang kamitenggengen. Dumadakan wong lanang tuwa mau tiba njungkel sinambi nyekel dhadhane. Wasana tanpa dikomandhoni, Badri lan Sudra banjur nulungi wong tuwa iku. 19. Badri : Eeeee..ee. Wadhuh...! Geneya to wong tuwa iki? Dra...dra tulungana aku, Dra! Abot banget awake! 20. Sudra: Ora usah kakehan omong, Dri. Wong tuwa iki gek ayo dijunjung neng ngemper toko kono. (Badri lan Sudra ngangkat kanthi kleweran wong tuwa mau menyang emperan tokone Cina sing dodolan koran) → Komplikasi 2 21. Badri : Mbah Lanang iki mesthi bae duwe lara jantung, Dra! 22. Sudra: Ayo Dri ndang dilumahne! Banjur takwenehane bantuan napas kaya neng tipi- tipi kae. Dhadhane takangkat-angkate. (Ora watara suwe wong lanang tuwa mau banjur bisa ambegan lan bisa sadhar) 23. Mehong:Haiiiyaa...Ada apa dengan ni olang? (Singkek Mehong krungu swarane bocah loro iki neng ngemperane toko, banjur metu nanging ora ngrewes marang apa kang dilakoni bocah loro iku marang wong tuwa. Banjur dheweke mlebu maneh neng toko. 24. Badri : Mbah...mbah, wungu mbah mangga diunjuk Mbah. Mangga Mbah, dipuntelasken! (Wong tuwa sing jenenge Surantani) mau ngombe banyu. Banjur, ora let suwi wong tuwa iku tangi) 25. Mbah Sura: Matur nuwun, Nak. Kowe kabeh bocah bagus kang becik atimu. Matur nuwun, aku wis ditulungi. 26. Badri : Njenengan asmane sinten Mbah? Dalemipun pundi? 27. Mbah Sura: Omahku kulon prapatan kono lo, nak. 28. Badri : Menika kala wau njenengan badhe tindak pundi lo Mbah, teng napa kok piyambakan mawon? Durung mari leh ngomong, Singkek Mehong metu banjur duwe niat kanggo nagih setoran dhuwit koran marang bocah loro iku. 29. Mehong : Heh... Kalian berdua dari tadi ngapain aja disitu? Dhasar kere kerjanya nyantai. Kalian bawa orang tuwa kesini, ngapain? Mana setoran buat hari ini?!!! (Banjur wong tuwa iku digawa ngalih karo setengah dibopong keraya- raya. Wasana cinane menthelengi sampek tekan adoh, banjur lungguh neng emperan ruko sing ditutup) 30. Badri : Mbah, ngapunten kalawau didukani majikan Cina, njenengan nggih ndherek didukani. Tapi sakniki pun aman kok Mbah, pun tebih kok kalih tokone wau. 6
31. Sudra: Lha....Mbah njenengan badhe teng pundi? Kok piyambakan ngantos-ngantos tiba mboten kraos. 32. Mbah Sura : Iki mau ke aku arep menyang apotik As-Syifa kono lo Le, arep tuku obat. Wis rada sauntara aku lara jantung. 33. Sudra: Menawi ngaten Mbah, panjenengan menawi tindakan kedah wonten ingkang ngancani, supados aman, mboten wonten kedadosan ingkang mbebayani kados kalawau. 34. Mbah Sura : Iya Le, pancen bener sing mbokkandhakake. Iki mau bojoku lagi masak, anakku padha wis kerja dhewe-dhewe lan putuku ya padha sekolah. Karepku ngono wae supaya ora ngrepoti sapa-sapa. Lha...jebul kok malah ngrepoti kowe kabeh. Sepurane ya Le, Mbahe ki! Matur nuwun saka pitulunganmu, aku durung bisa mbales kebecikanmu..., muga-muga Gusti Allah ingkang mbales ya Le? 35. Badri lan Sudra: Inggih Mbah, dhawah sami-sami. 36. Mbah Sura : Iki mau wis suwe nek anggone awake dhewe omong- omongan. Kok nganti kelalen durung kenalan. Jenengmu sapa Le? Omahmu ngendi? 37. Badri : Nami kula Badri, Mbah. Griya kula Taman. 38. Sudra: Nami kula Sudra. Griya kula Kedungwaru. Mbah, kados pundi menawi njenengan kula dherekaken kondur? 39. Mbah Sura : Apa kira-kira ora ngrepoti kowe kabeh ta Le? Hla kuwi mau mari dibengoki daganganmu akeh sing durung payu ngono lo?, Wis ora usah wae aku ora mentala nyawang bocah cilik kaya kowe-kowe iki dikon dodol koran. 40. Badri : Mboten napa-napa kok Mbah, mboten saben dinten mawon kok! Dra, kowe ndang golekka becak! 41. Mbah Sura : Yen ngono, aku njaluk tulung pisan, tukokna obat nang apotik As-Syifa kono ya! Iki lo dhuwite lan resepe. 42. Sudra: Aku bae sing nukokne obat lan golek becak, Dri. Kowe neng kene bae tunggunen Mbah Kung iki ya! 43. Badri : Ya, Dra! Nek bisa sing cepet ya! Mesakne Mbahe iki ngko nek kesuwen selak kepanasen neng kene. 44. Sudra :Ya...Sik takbudhal neng apotek, Dri!!! Adegan 6 Sawatara ing liya crita, ing omahe Sudra. Mbokke isih turu ngeloni adhine sing sik bayi umur rong taun. (Kanthi ati kang was-was Sudra nggugah simbokne). 109. Sudra : Mbok piye yen saupama aku dipek wong banjur disekolahake, sampeyan ngidini aku apa ora? → Klimak 2 110. Sulastri : Ya....Allah Le, le...kowe kok duwe pikiran kepingin bali sekolah ki piye? Trus sapa sing golek dhuwit kanggo nyukupi kebutuhane aku lan adhimu sing sik bayi iki? Apa kowe ra nyebut, mbokke ki wis angel-angel ngetokne kowe, nggedhekne nganti saiki. Saiki trima melu wong liya, ninggal mbokmu sing kere iki. Wis, pokoke mboke ora bakal sudi yen ta kowe bali sekolah, kowe kudu narima ing pandum marang apa kang wis diwenehake dening Gusti Allah. 7
Le!!!!!!! (Karo nangis ora ikhlas ngeculne anak lanange) → Anti Klimak 111. Sudra : (Ora bisa ngomong apa-apa mung meneng lan ndhingkluk, narima ing pandum kaya apa sing dikandhakake simboke. Banjur ngalih budhal menyang toko koran kanggo dodolan koran maneh) Pungkasane perjuwangane bocah loro iku mung bisa dirasakake seneng lan bungah dening salah sijine bocah thok, ora liya si Badri. Badri banjur sekolah, lha yen pas wayahe libur sekolah utawa dina minggu Badri mulih nang omah wong tuwane sing asli. Uga ora lali nyambangi kancane sing isih dadi loper koran ing dalanan → Ending. Wangsulana pitakon-pitakon ing ngisor iki kanthi patitis! 1) Sapa kang nglamun amarga korane durung payu? 2) Lelamunan buyar amarga apa? 3) Apa kepenginane bocah loro kanggo urip saben dinane 4) Sapa juragane bocah loro mau? Kepriye watake? 5) Sapa sing ditulungi dening bocah loro mau? 6) Pawongan mau semaput amarga apa? 7) Apa piwalese wong tuwa mau tumrap bocah loro mau? 8) Kena apa Sudra ora sida sekolah? 9) Kepriye nasibe Badri? 10) Piwulang apa kang bisa kapethik saka lakon drama mau? Nintingi Struktur Teks Drama Sawise nyemak pethikan teks drama ing dhuwur, menawa ditintingi manut bleger/ strukture wujude kaya mangkene: a. Dhialog, yaiku teks sing isine omong-omongane Badri, Sudra, Mbah Surantani, lan Abah Mehong. b. Tema, saka pethikan teks drama ing dhuwur bisa didudut manawa temane masalah sosial. c. Tokoh, tokoh ing pethikan teks drama ing dhuwur Badri, Sudra, Mbah Surantani, lan Abah Mehong. d. Plot 1) Eksposisi utawa tetepungan, dikenalake lumantar: Prolog lan adegan 1, tokoh : Badri, Sudra, latar waktu (dina iki), 8
panggonan lan kahanan (prapatan pasar Manukan, panas). adegan 2 : (awan), panggonan lan kahanan ( emper toko, panas) tokoh Mbah Surantani, Abah Mehong, latar waktu 2) Komplikasi, ing kono titikane wiwit ana prakara, prakara koran durung payu, karakit jangkep ana ana ing dhialog nomer 6, luwe, setor asile koran, dhialog nomer 7 nganti 12. Nulungi Mbah Surantani, diseneni Abah Mehong, dhialog 17 nganti 43. Lan ing adegan-adegan sateruse. 3) Klimaks, prakara dadi tambah ngambra-wara lan mucuk nyedhak marang kahanan kang kebak reruwet. Badri lan Sudra sawise nulungi Mbah Surantani, minangka piwalese Badri karo Sudra arep disekolahake. 4) Anti klimak, klimak wis wiwit nemokake dalan kanggo ngudhari reruwet Badri lan Sudra ijin wong tuwane dhewe-dhewe. Badri diijini melu Mbah Surantani, Sudra ora diijini wong tuwane. 5) Ending/resolusi, kawusanane klimaks wudhar, Badri bisa nerusake sekolah, nanging Sudra ora sida nerusake sekolah. Gladhen: Sawise nyemak teks drama ing dhuwur, wis ana pamerangan struktur teks drama. Coba, perangan-perangan mau dheskripsekna lan lebokna ana tabel ngisor iki! No. 1. 2. 3. Struktur Teks Drama Tema Paraga lan Watake: 1) Utama 2) Tambahan Latar/ Setting: (1)Panggonan (2)Kahanan (3)Wektu Dheskripsi ... 9
4 5 Alur/ Plot : (1)Eksposisi (2)Kompikasi (3)Klimak (4)Ending/resolusi Amanat/ Pesan Moral ... Nyemak Unsur Basa Teks Drama Andharan ing ngisor iki semaken! a. Ciri Basane Teks Drama Cirine teks drama sing baku mesthi rupa dhialog, sing rupa gancaran lumrahe rupa katrangan-katrangan sing ngenalake tokoh sasipat lan watake, situasi, swasana sing arep digambarake ing teks drama. Tuladhane: Teks dhialog: Sudra: Iya... ya... ! Sak karepmu!!, Heh tapi aja kesuwen lehmu leren lo, amerga awake dhewe wis dipasrahi koran karo Ko Mehong, dina iki kudu setor akeh, Dri. Badri: Iya Dra, aku ngerti. Yo wis mari ngene tak ngadegk banjur ider koran maneh. Teks Gancaran: Pungkasane perjuangane bocah loro iku mung bisa dirasakake seneng lan bungah marang salah siji bocah thok, ora liya yaiku Badri. Banjur Sekolah, lha yen pas wayahe libur sekolah utawa dina minggu Badri mulih nang omah wong tuane sing asli, uga ora lali nyambangi kancane sing isih dadi loper koran ing dalanan → ending. b. Unggah-ungguh basa Unggah-ungguh basa manut trap-trapane tembung kang digunakake ing ukara, ana rong perangan gedhe yaiku ukara nganggo tembung krama lan tembung ngoko. Krama ana loro yaiku krama alus lan krama lugu, semono uga ngoko uga ana loro yaiku ngoko alus lan ngoko lugu. Tuladhane: Sudra : Ora usah kakehan omong Dri. Wong tuwa iki gek ayo dijunjung neng ngemper toko kono. (Badri lan Sudra ngangkat kanthi kleweran wong tuwa mau menyang emperan tokone cina sing dodolan koran) ngoko lugu. Bu Surantani :(sinambi nyerbeti piring, Bu Dira omong dhewe). Mbah Kung, yahmene kok durung kondur iki parane tindak ngendi wae ta? Apa kira-kira mampir pasar, apa mampir neng ngendi ya? Biasane ora suwe kaya ngene lek mung mundhut obat bae. ngoko alus. Sudra :Nami kula Sudra. Griya kula Kedungwaru. Mbah, kados pundi menawi 10
njenengan kula dherekaken kondur? krama alus. Pepeling 1. Unsur basane teks drama ing wulangan sing diandharake dideleng saka jenis rakitane teks, yaiku teks dhialog dan teks gancaran. 2. Unsur basa teks drama dideleng saka trap-trapan panggone basa manut unggah-ungguh. Gladhen: Menawa dijingglengi teks drama kasebut nggunakake basa ngoko lan basa krama. Bab kuwi lumrah karana drama iku mujudake kaca benggalane kahanan ing masyarakat. Kanggo nambah kawasisanmu, coba jangkepana tabel ing ngisor iki! No. 1. Ragam Basa Ngoko Lugu Dheskripsi Ya, Dra! Nek bisa sing cepet ya! Mesakne Mbahe iki ngko nek kesuwen selak kepanasen neng kene. Tuladha liyane: (1) ... (2) ... (3) ... 2. Ngoko Alus Mbah Kung, yahmene kok durung kondur iki parane tindak ngendi wae ta? Tuladha liyane: (1)... (2) ... (3) ... 3. Krama Lugu Nami kula Badri, Mbah. Griya kula Taman. Tuladha liyane: (1) ... (2) ... (3) ... 4 Krama Alus Nami kula Sudra. Griya kula Kedungwaru. Mbah, kados pundi menawi njenengan kula dherekaken kondur? Tuladha liyane: (1) ... (2) ... (3) ... 11
Nintingi Nilai Moral lan Relevansi Nilai Moral Teks Drama Saben karya sastra nduweni nilai moral kang kawedhar. Andharan ing ngisor iki semaken! a. Nilai budi pekerti/pesan moral Saben asil karya sastra ditulis, diwaca utawa dipentasake kaya drama tujuan utamane kanggo panglipur. Panglipur ati sing kebak nilai budi pekerti bisa dadi patuladhan. Nilai budi pekerti utawa pesan moral bisa dijupuk saka isine teks drama kanthi njinglengi watak lan perilakune paraga ing teks drama. Tuladhane: 1) Tokoh Badri lan Sudra, watak seneng tetulung marang wong liyan, sopan, mandiri, gelem rekasa, semangat dhuwur. 2) Abah Mehong: kasar, mung mikir kepentingan dhewe, lan sapanunggalane. b. Relevansi isi crita karo kahanan jaman saiki. Kadadean kaya ing teks drama ing dhuwur mung salah siji saka maewu-ewu kedadeaan ing panguripan. Tokoh-tokoh ing teks drama dhuwur uga makili saperangan saka paraga-paraga nyata ing panguripan. Paraga Badri, Sudra, Mbah Surantani kang nduweni sifat seneng tetulung, mandiri, gelem tetulung, sopan pantes dituladha. Pepeling 1. Tujuan panulisan lan pamacan pinangka panglipur kang bisa dijupuk nilai budi pekerti, pesan moral lan hikmahe. 2. Fungsine wacan crita wayang saliyane kanggo panglipur uga marisake nilai budi pekerti, norma-norma, budaya dan adat istiadat. 12
WULANGAN 5 LAPORAN KEGIYATAN Kompetensi Dasar 1.1 Menghargai dan mensyukuri keberada an bahasa daerah sebagai anugerah Tuhan Yang Maha Esa untuk meningkatan pengeta-huan dan keterampilan berbahasa daerah, serta untuk dan melestarikan mengembangkan budaya daerah untuk didayagunakan sebagai upaya pembinaan dan pengembangan kebudayaan Nasional. Indikator 1.1.1 Berdoa sebelum memulai dan belajar sesudah bahasa Daerah kegiatan 1.2 Menghargai dan mensyukuri keberadaan daerah sebagai anugerah Tuhan yang Maha Esa sarana memahami informasi lisan dan tulis. bahasa sebagai 1.2.1 Menggunakan bahasa Daerah sarana memahami sebagai informasi lisan. 1.3 Menghargai dan mensyukuri daerah keberadaan sebagai anugerah Tuhan yang Maha Esa sebagai sarana menyajikan informasi lisan dan tulis. bahasa 1.3.1 Menggunakan bahasa Daerah sesuai dengan tata krama. 2.1 Memilikiperilaku jujur dalam menceritakan ssudut pandang moral yang eksplisit. 2.1.1 Jujur sesuatu dalam menceritakan 3.5 Memahami struktur teks, kaidah, dan unsur kebahasaan dalam menulis laporan kegiatan 3.5.1 Mengidentifikasi struktur teks laporan kegiatan. 3.5.2 Mengidentifikasi kebahasaan teks kegiatan. unsur laporan 3.5.3 Menjelaskan kaidah menulis teks laporan kegiatan 4.5 Menulis laporan kegiatan sesuai 4.5.1 Menulis rumusan tujuan kaidah. penulisan laporan 13
4.5.2 Menulis kerangka laporan. 4.5.3 Mengembangkan kerangka laporan laporan menjadi lengkap. 4.5.4 Membaca nyaring teks laporan kegiatan. 4.5.5 Menyalin laporan kegiatan dengan aksara Jawa/ carakan Madhurâ paragraf Mbabar Wawasan 1. Nyemak Teks Ing ngisor iki ana teks lelagon kreasi anyar. Coba setitekna, sabanjure tembangna bebarengan! Yo kanca nyang gisik gembira Alerap-lerap banyune segara Angliyak numpak prau layar Ing dina Minggu keh pariwisata Alon praune wis nengah Pyak pyuk pyak banyu binelah Ora jemu-jemu karo mesem ngguyu Ngilangake rasa lungkrah lesu Adhik njawil mas Jebul wis sore Witing kelapa katon ngawe-awe Lelagon kasebut isine nggambarake kegiatan pariwisata. Dinane iki pamarentah Provinsi Jawa Timur lagi ngrengseng ngrembakakake bidhang pariwisata, apamaneh kanthi MEA (Masyarakat Ekonomi Asean). Lumantar MEA kejaba ngrembakakake bidhang ekonomi, bidhang-bidhang liyane uga ora luput dadi kawigaten. 14
Bausastra gisik gembira alerap-lerap angliyak keh pyak pyuk binelah jemu lungkrah lesu jebul prayogane becik : pesisir : seneng : kahanane banyu sing lerap-lerap : gliyak-gliyak, alon-alon : akeh : nggambarake swarane banyu : di belah : waleh, bosen : kesel : loyo : pranyata, tibane : apike : apik 2. Mangerteni isine teks. Sawise nembangake lelagon ing dhuwur, wangsulana pitakon-pitakon iki! 1) Apa irah-irahan lelagon kreasi anyar ing dhuwur? 2) Kapan wong-wong padha pariwisata? 3) Menyang ngendi anggone padha pariwisata? 4) Tembunge liya pariwisata kuwi apa? 5) Kepriye lakune prau? 6) Kepriye kahanane banyu segara? 7) Prayogane becik bali bae. Kena apa? 8) Para siswa apa wis tau nindakake pariwisata utawa rekreasi? 9) Kepriye panemumu sawise nindakake pariwisata? 10) Pengalaman wigati apa sing kojupuk sawise melu rekreasi utawa pariwisata? Wangun Teks Laporan Kegiatan Laporan kegiatan yaiku laporan kang disusun sawise kegiatan wis rampung dileksanakake. Laporan kegiatan bisa disusun dhewe-dhewe utawa klompok manut kabutuhan. Tujuwan panulisa laporan kegiatan minangka bukti yen kegiatan wis temen- temen dileksanakake. Kajaba kuwi uga kanggo pertanggungjawaban marang pawongan utawa lembaga sing menehi tugas kegiatan. Panulise laporan kegiatan kudu runtut, gampang dimangerteni sapa wae. Nyemak Teks Laporan Kegiatan Bocah-bocah kelas 9 wis ngancik semester 2 utawa semester genep, wektu sing dianti-anti dening para siswa. Sekolah duwe program rutin nganakake kegiatan rekreasi utawa pariwisata kanggo para siswa kelas 9 ing saben semester genep. 15
a. Tuladha teks laporan kegiatan, wacanen sing premati! LAPORAN KEGIATAN PARIWISATA MENYANG YOGYAKARTA 1. Pambuka 1.1 Lelandhesane Pamedharan SMP Tunas Bhakti saben taun duwe acara rutin kanggo para siswa, yaiku karya wisata. Karya wisata mung mligi kanggo para siswa kelas para siswa kelas 9. Miturut dhawuhe Bapak Kepala Sekolah, para siswa ora mung sinau neng njero kelas wae. Kanggo nambahi jembare wawasan tumrap bab-bab sing wis disinaoni ing kelas para siswa perlu sinau ing laboratorium alam. Laboratorium alam sajining panggonan kang cocog kanggo mbuktekake apa-apa sing wis tau disinaoni dening para siswa. Kanthi mangkono para siswa ora mung ngangen-angen wae, nanging weruh lan ngerti tuladha sing nyata. Lelandhesan kasebut sekolah ngajak marang para siswa karya wisata menyang Yogyakarta. 1.2 Tujuan Kegiatan karya wisata menyang Yogyakarta nduweni tujuwan supaya: a. Ngembangake wawasan babagan pariwisata ing Indonesia mligine ing DIY. b. Ngidhentifikasi papan-papan tinggalan sejarah. c. Ngidhentifikasi papan-papan wisata sing duwe nilai budaya kang dhuwur. 2. Isi 2.1 Jeneng Kegiatan Kegiatan taunan iki diwenehi jeneng "Karya Wisata Siswa SMP Tunas Bhakti menyang Yogyakarta". 1.1 Wektu Kegiatan Kegiatan karya wisata dianakake: Dina lan tanggal Papan tujuwan : Jum'at - Minggu, 20 - 22Maret 2015 : Kraton Jogya, Malioboro, Pasar Beringharjo, Museum Jogya Kembali, Candi Borobudur. Peserta : 122 siswa lan 12 pembina 1.2 Klompok Anggota saben klompok bocah 5, dene klompok 15 sing nyusun laporan iki, yaiku: 1) Prambudi Mulyo 2) Sumitro 3) Dina Rahayu 4) Marinta Putri 16
5) Dewi Mulya Sari 1.3 Dheskripsi Ringkes Yogyakarta kondhang minangka jujugan wisata tumrap wisatawan dhomestik lan wisatawan manca negara. Ora aneh, jalaran Yogyakarta pancen bener-bener panggonan sing nyenengake. Yogyakarta kondhang nduweni peninggalan sejarah lan kabudayan. Yogyakarta uga duwe jajanan khas. 1) Kraton Ngayogyakarto Hadiningrat, yaiku papan punjere panguwasa lan pusat kanggo memetri kabudayan Jawa. Ing lingkungan kraton bisa diweruhi kepriye tata cara adat Jawa ditindakake 2) Malioboro minangka panggonan kuliner lan nongkronge para kawula mudha mamerake kabisane ing babagan musik lan nyanyi. 3) Pasar Beringharjo, minangka pasar tradhisional sing tetep diuri- uri. Ing pasar iki didhasarake maneka warna bathik khas Jogya lan sawernane panganan khas Jogya. 4) Museum Jogya Kembali mamerake crita sejarah wujud dhiorama. 3. Candi Borobudur, yaiku candi tinggalan jaman Mataram Kuna minangka candi paling gedhe. Kondhang minangka 7 keajaiban donya kang dibangun ing jaman Wangsa Sanjaya. Candi Borobudur wujude stupa-stupa, jelas yen candi Borobudur ing biyene kanggo pusat ibadah umat Budha. Panutup Kegiatan karya wisata wis kaleksanan kanthi becik. Sawise melu karya wisata akeh bab sing bisa disinaoni kanthi langsung. Kita para siswa nduweni wawasan kang tambah jembar, ora mung weruh liwat televisi utawa liwat internet wae, nanging weruh sing sanyatane. Ing pangajab kegiatan karya wisata tetep dileksanakake ing taun candhake kanthi bisa luwih apik. Bausastra mligi jembar wawasan tumrap lelandhesan memetri : khusus : amba : kawruh, pengetahuan : kanggo : kanthi dhasar : nguri-uri b. Kanggo mangerteni isine wacan, wangsulana pitakon-pitakon ing ngisor iki! 1) Apa jenenge kegiatan ing teks dhuwur iku? 2) Sapa sing nganakake kegiatan karya wisata? 3) Kapan karya wisata dileksanakake? 4) Menyang ngendi wae karya wisata kasebut? 5) Apa lelandhesan dianakake karya wisata? 6) Yogyakarta kondhang minangka jujugan wisata tumrap wisatawan 17
dhomestik lan wisatawan manca negara. Apa tegese tembung wisatawan dhomestik lan wisatawan manca negara? 7) Apa tujuwan dianakake karya wisata menyang Yogyakarta? 8) Yogyakarta minangka jujugan para wisatawan. Apa sing dadi unggulan pariwisata ing Yogyakarta? 9) Apa pangajabe panulis kanggo kegiatan karya wisata sabanjure? 10) Critakna kanthi ringkes kang dadi isine teks ing dhuwur! Tugas 2: Nyemak Struktur Teks Laporan Kegiatan Wacanen sepisan maneh teks laporan kegiatan "Laporan Kegiatan Karya Wisata menyang Yogyakarta". Sawise maca teks laporan kegiatan kasebut ing dhuwur coba delengen bagean-bagean kang ana ing teks, yaiku: (1) Pambuka, (2) Isi, lan (3) Panutup. Delengen bagan iki: Struktur Teks Laporan Kegiatan Pambuka Isi Panutup Kanggo mangerteni struktur teks laporan kegiatan wacanen maneh teks "Laporan Kegiatan Karya Wisata menyang Yogyakarta". Sabanjure bebarengan karo kanca-kanca klompokmu pilahen manut strukture: Gladhen: Struktur Teks Pambuka Bagean Teks ... Isi ... Panutup ... 18
Pepeling: Struktur teks laporan kegiatan kedadean saka: 1. Pambuka Bagean pambuka minangka perangan utawa bagean teks sing nerangake lelandhesan (latar belakang) lan tujuan dianakake kegiatan. Yen ana lelandhesan aturan sing dienggo, lelandhesan kasebut kudu ditulis. 2. Isi Bagean utawa perangan isi teks mujudake wosing teks. . 3. Panutup Bagean utawa perangan panutupe teks mujudake simpulan laporan. Ing bagean panutup bisa ditambahi panyaruwe utawa saran tumrap lumakune kegiatan, ing pangangkah kegiatan sing dianakake ing wektu candhake lumaku luwih apik. Nyemak Unsur Basane Teks Laporan Kegiatan Kaya teks-teks lumrahe, teks laporan kegiatan uga dumadi saka maneka warna jinis ukara. Tuladhane, kaya ta: ukara carita, ukara sambawa, ukata tanduk, ukara tanggap, ukara lamba, lan ukaran camboran. a. Ukara Carita Ing ngisor iki ana tuladha ukara kang kapethik saka teks "Laporan Kegiatan Karya Wisata menyang Yogyakarta", semaken sing titi! 1) SMP Tunas Bhakti saben taun duwe acara rutin kanggo para siswa, yaiku karya wisata. 2) Yogyakarta kondhang minangka jujugan wisata tumrap wisatawan dhomestik lan wisatawan manca negara. Tuladha ukara 1 lan ukara nomer 2 ing dhuwur yen dideleng saka isine cetha banget manawa nerangake, nggambarake, nyritakake sawenehe bab. Ukara nomer 1 nyritakake yen SMP Tunas Bhakti ajeg nganakake rekreasi utawa karya wisata, dene ukara nomer 2 nyritakake kahanan kutha Yogyakarta sing dadi jujugane para wisatawan. b. Ukara Lamba Ukara lamba yaiku ukara sing kedadean saka sagatra (klausa). Ukarane mung dumadi saka jejer lan wasesa sarta bisa ditambah lesan lan katrangan. Tuladha: 19
Para siswa kelas 9 nulis laporan kegiatan. Para siswa kelas 9 = jejer Nulis Laporan kegiatan = lesan = wasesa c. Ukara Camboran Ukara camboran kaperang dadi 2, yaiku ukara camboran sajajar lan ukara camboran susun. 1) Ukara camboran sajajar Ukara camboran sajajar yaiku ukara kang kedadean saka rong gatra utawa luwih. Gatra-gatra kasebut digabung utawa digandheng dadi siji nganggo tembung panggandheng. Gatra kang ana ing ukara camboran sajajar wujud gatra inti kabeh. Tembung panggandheng, tuladhane lan, karo, nanging, dene, lan sapanunggalane. Tuladha: (1) Bani mangan bakso lan Doni mangan soto. (2) Sumantri awake kuru, nanging gunawan awake lemu. 2. Ukara camboran susun kang dumadi saka rong gatra utawa luwih. Ukara camboran susun yaiku ukara kang kedadean saka rong gatra utawa luwih. Salah sijine gatra minangka gatra inti uga diarani ukara baku (induk kalimat), gatra sijine minangka gatra pang (cabang) kang uga diarani ukara tambahan (anak kalimat). Tuladha: 1) Rina ora melu dolan menyang omahe Gina// jalaran lara. Rina ora melu dolan menyang omahe Gina, sing diarani gatra inti. Jalaran lara, sing diarani klausa pang. 2) Nalika mulih sekolah // Dwiki mampir toko buku. Nalika mulih sekolah sing diarani klausa pang. Dwiki mampir toko buku, sing diarani klausa inti. Ing pasinaon iki bakal diandharake bab paugeran nulis teks laporan kegiatan. Ana bab-bab sing kudu digatekake sajroning nulis laporan kegiatan, ing antarane, yaiku: (1) Nulis laporan kegiatan kudu migatekake struktur teks. (2) Nulis laporan kegiatan kudu runtut kareben gampang dimangerteni kanthi migunakake tata basa sing bener. Supaya runtut mula gunakna pitakonan kang nganggo unsur 5W lan 1H. 20
Pepeling: Unsur 5W lan 1H ing teks laporan kegiatan: 1. What, tegese apa. Tembung apa gunane kanggo nakokake barang. 2. Who, tegese sapa. Tembung sapa gunane kanggo nakokake wong. 3. Why, tegese geneya. Tembung geneya, kadhang uga dianggo tembung kena apa, nyangapa gunane kanggo nakokake alasan. 4. When, tegese kapan. Tembung kapan gunane kanggo nakokake 5. wayah utawa wektu. Where, tegese ing endi. Tembung ing endi gunane kanggo nakokake papan panggonan. 6. How, tegese kepriye. Tembung kepriye gunane kanggo nakokake cara. LAPORAN KEGIATAN STUDI WISATA MENYANG WISATA BAHARI LAMONGAN 1. Pambuka 1.1 Lelandhesane Pamedharan Miturut pasetujon antarane wali murid lan pehak sekolah, siswa SMP Nusa Indah sawise ngancik kelas 9 rekreasi, mula SMP Nusa Indah saben taun ajeg nganakake karya wisata. Karya wisata mung mligi kanggo para siswa kelas 9. Miturut dhawuhe Bapak Kepala Sekolah karya wisata kuwi gedhe banget mupangate kanggo para siswa. Para siswa ora mung sinau babagan teori wae. Kanggo nambahi kawruh tumrap bab-bab sing wis disinaoni, para siswa dijak sinau tuladha sanyatane. Pasinaon ing sanjabaning kelas cocog banget yen dikemas ing kegiatan karya wisata utawa studi wisata. Bab kasebut cocog kanggo mbuktekake apa-apa sing wis tau disinaoni dening para siswa. Lelandhesan bab kasebut sekolah ngajak marang para siswa studi wisata menyang WBL (Wisata Bahari Lamongan) 1.2 Tujuan Kegiatan karya wisata menyang WBL nduweni tujuan supaya para siswa: a. Ngembangake wawasan babagan pariwisata ing Jawa Timur, mligine ing Kabupaten Lamongan. b. Ngidhentifikasi obyek wisata ing sakiwa tengene WBL. c. Ngidhentifikasi wisata alam sing ana gegayutane karo kedadean alam. 2. Inti 2.1 Jeneng Kegiatan Kegiatan taunan iki diwenehi jeneng "Wisata Bahari Lamongan" 21
2.2 Wektu Kegiatan Kegiatan karya wisata dianakake: Dina lan tanggal Papan tujuwan Peserta 2.3 Klompok : Minggu, : Wisata Bahari Lamongan lan Guwa Maharani. : siswa cacah 64, pembina 8 Kabeh kedadean saka 16 klompok, anggota saben klompok bocah 4, dene klompok sing nyusun laporan iki, yaiku: 1) Siti Maesaroh 2) Tantri Kumala 3) Dyah Sawitri 4) Kanthi Rahayu 2.4 Dheskripsi Ringkes Jawa Timur duwe potensi wisata kang perlu dikembangake. Obyek wisata sing dadi jujugan wisatawan dhomestik ing antarane yaiku Wisata Bahari Lamongan. 1) Wisata Bahari Lamongan ( WBL) 2) Wisata Bahari Lamongan (WBL) sering diarani Jatim Park 2. WBL narik kawigaten para pengunjung, jalaran ing WBL akeh banget arena dolanan (bermain). Manggon ing jalur pantura antarane Surabaya-Tuban, mula gampang banget yen arep tumuju menyang WBL. Sadurunge ana WBL obyek wisata kono luwih dikenal jeneng pantai Tanjung Kodhok. WBL minangka pengembangan obyek wisata Pantai Tanjung Kodhok. Guwa Maharani Guwa Maharani manggone ing sacedhake WBL, klebu obyek wisata kang misuwur ing kabupaten Lamongan. Guwa Maharani nduweni kaendahan kang unik manawa kabandhingake karo guwa liyane. Guwa Maharani nduweni stalagtit lan stalagmit sing mancarake cahya werna-werna. Stalagtit lan stalagmit ing guwa Maharani manut sing jaga guwa isih terus tuwuh dadi tambah gedhe. Kabeh mau klebu proses alamiah minangka paringane Gusti Allah. 3. Panutup Kegiatan karya wisata wis kaleksanan kanthi becik. Sawise melu karya wisata akeh bab sing bisa disinaoni kanthi langsung. Kita para siswa nduweni wawasan kang tambah jembar, ora mung weruh liwat televisi utawa liwat internet wae, nanging weruh dhewe langsung ing papan kang sabenere. Pungkasane tulisan iki panulis nduweni pangajab ing saben taun sekolah tetep nganakake kegiatan karya wisata lan asile bisa luwih apik. 22
Bausastra ajeg mligi kawruh mupangate babagan lelandhesan misuwur : mesthi, rutin : khusus : ilmu, pengetauan : guna, paedah : bab : dhasar : kondhang Ngrumusake Tujuan Laporan Kegiatan Ing kegiatan piwulangan iki para siswa bakal dijak nyinoani tata carane ngrumusake tujuan laporan kegiatan. Coba setitekna tuladha tujuan laporan kegiatan ngisor iki. Kegiatan karya wisata menyang WBL nduweni tujuan supaya para siswa: a. Ngembangake wawasan babagan pariwisata ing Jawa Timur, mligine ing Kabupaten Lamongan. b. Ngidhentifikasi obyek wisata ing sakiwa tengene WBL. Ngidhentifikasi wisata alam sing ana gegayutane karo kedadean alam. Setitekna struktur ukara ngisor iki: Para siswa/ ngidhentifikasi/ obyek wisata/ ing sakiwa tengene WBL. Ukara kasebut yen diudhal: para siswa ngidhentifikasi obyek wisata ing sakiwa tengene WBL = katrangan panggonan = jejer = wasesa = lesan Kanggo ngrumusake tujuan laporan kegiatan kudu migatekake struktur ukara lamba. Rumusan tujuan laporan kegiatan saora-orane kedadean saka jejer lan wasesa sarta bisa ditambahi lesan lan katrangan. Ing pasinaon iki para siswa bakal ngetrapake nulis teks laporan kegiatan kanthi cara mandhiri. Nulis Teks Laporan Kegiatan Nulis teks laporan kegiatan apa wae kejaba tugas klompok, uga mujudake tugas pribadi. Kanthi nulis teks laporan kegiatan kauntungake akeh banget, ing antarane (1) bocah-bocah nduweni cathetan kegiatan apa sing tau dilakoni, (2) bocah-bocah bisa nyritakake kanthi runtut kegiatan mau marang kancane, lan (3) ing liya wektu kanthi cathetan laporan kegiatan bisa dadi sumber kanggo nulis liyane, kaya ta: geguritan, tembang, cerkak, pawarta, lan sapanunggalane. 23
a. Nyusun Teks Laporan Kegiatan Nulis teks laporan kegiatan kudu katindakake adhedhasar asil sawise nindakake kegiatan. Ana bab-bab sing kudu digatekake sajrone nulis teks laporan kegiatan, yaiku: 1) Teks laporan kegiatan ditulis sawise nindakake kegiatan. 2) Gatekna struktur teks lan unsur basane, supaya sajroning nulis nduweni paugeran. 3) Olehe nulis ora kena nyimpang saka dhata sing wis direkam utawa ditulis nalika nindakake kegiatan. 4) Tulisen laporan miturut cengkorongan sing wis dirantam. teks kegiatan kanthi runtut 24